Pa en seun (10) geskiet; twee vasArgieffoto (Foto: imgkid.com) Kapt. FC van Wyk, woordvoerder van die polisie, het gesê die omstandighede rondom die voorval omstreeks 21:00 Dinsdagaand is nog nie bekend nie. “’n Pa en sy seun is by ŉ huis in Blackbirdlaan geskiet. Die pa is in die arm gewond en die seun in die rug,” het Van Wyk gesê. “Beide is in ŉ hospitaal opgeneem waar die seun aan sy wonde beswyk het. ŉ Derde persoon (21) wat ook in die huis was, is in die arm en boud geskiet en is ook hospitaal toe geneem.” ŉ 24-jarige verdagte is kort na die voorval in hegtenis geneem, terwyl nog ŉ man (18) Woensdagoggend vasgetrek is. Die verdagtes sal Vrydag in die Wynberg-landdroshof verskyn.